KYK: Klarigheid oor hoogvatte, kontak met kop | Netwerk24
01 April 2021 05:53
Wêreldrugby se jaarlikse simposium oor spelerwelsyn en rugbyreëls is onderweg en beklemtoon sy doelwit om die sport veiliger en toegankliker vir toekomstige generasies te maak.
Die kwessie van kontak met die kop raak 'n al hoe groter probleem in rugby. Foto: Getty Images
Die beheerliggaam het verskeie video's beskikbaar gemaak en die onderstaande insetsels verduidelik presies hoe skeidsregters en beamptes die kwessie van kontak met die kop in die sport benader.
Daar was die afgelope tyd verskeie omstrede beslissings en skorsings en baie het te make met wat as onwettige kontak met 'n teenstander se kop beskou word.
Al hoe meer spelers tree na vore wat sukkel met die nagevolge van harsingskudding, insluitende demensie. Wêreldrugby het hom dus daartoe verbind om alles in sy vermoë te doen om die sport veiliger te maak en die ernstige implikasies van kopbeserings te vermy.
Kyk hieronder hoe die gesiene skeidsregter Wayne Barnes beslissings rondom kontak met die kop bespreek. Hy verduidelik ook breedvoerig die presiese proses wat deur beamptes gevolg word.
Die Nieu-Seelandse afrigter Joe Schmidt, wat in Oktober 2020 as Wêreldrugby se direkteur van rugby aangestel is, verduidelik hoe daar besluit is oor die huidige reëls en stelsels wat kontak met die kop takel.
Director of Rugby and High Performance Joe Schmidt explains the genesis of the Head Contact Process, an evolution of the High Tackle Sanction Framework introduced at #RWC2019 and developed at the first #WorldRugbySymposium back in 2019. pic.twitter.com/7rCjCgqIc9